Predkladacia správa

Vláda Slovenskej republiky svojim uznesením č. 1077 zo dňa 12. decembra 2007 uložila ministrom a predsedom ostatných ústredných orgánov štátnej správy SR polročne informovať o postupe ministerstiev a ostatných ústredných orgánov štátnej správy SR podľa bodov A.1, A.2 a A.3 tohto uznesenia.

	Pre predsedu Štatistického úradu Slovenskej republiky vyplynula z uvedeného uznesenia úloha polročne informovať vládu o postupe Štatistického úradu Slovenskej republiky podľa zákona NR SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch štátu na základe uplatneného práva prednostnej kúpy majetku štátu alebo zákonného predkupného práva.

	Predložený materiál má informatívny charakter a obsahuje informácie a postupy Štatistického úradu Slovenskej republiky v predmetnej oblasti za obdobie do 1.1.2009 do 30.6.2009.